Document ID: 31995D0164

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Απριλίου 1995 για την τροποποίηση της απόφασης 93/436/ΕΟΚ της Επιτροπής για καθορισμό των ειδικών όρων εισαγωγής αλιευτικών προϊόντων καταγωγής Χιλής (Κείμενο που παρουσιάζει ενδιαφέρον για τον ΕΟΧ) (95/164/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,
Εκτιμώντας:
ότι ο κατάλογος των εγκεκριμένων από την Χιλή εγκαταστάσεων και σκαφών-εργοστασίων για την εισαγωγή αλιευτικών προϊόντων στην Κοινότητα θεσπίστηκε στην απόφαση 93/436/ΕΟΚ της Κοινότητας (2), όπως τροποποιήθηκε τελευταία από την απόφαση 94/675/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Χιλής 7 ότι η αρμόδια αρχή της Χιλής είχε προτείνει μια προσωρινή αναγνώριση των εγκαταστάσεων για να εφαρμοσθούν οι έλεγχοι που προβλέπονται από το άρθρο 6 της οδηγίας 91/493/ΕΟΚ και από την οδηγία 94/356/ΕΚ της Επιτροπής (4) 7 ότι οι εγγυήσεις που παρέχει η αρμόδια αρχή της Χιλής αποδεικνύουν ότι η εφαρμογή των ελέγχων αυτών είναι ικανοποιητική, αλλά πρέπει να παραταθεί έως τις 31 Δεκεμβρίου 1995 η προθεσμία που έχει παραχωρηθεί για την πλήρη εφαρμογή τους 7 ότι η αρμόδια αρχή της Χιλής διαβίβασε ένα νέο κατάλογο στον οποίο προστίθενται οκτώ εγκαταστάσεις και ένα μητρικό πλοίο, και διαγράφονται μία εγκατάσταση και επτά μητρικά πλοία, και τροποποιούνται οι πληροφορίες σε μία εγκατάσταση 7 ότι, συνεπώς, είναι αναγκαίο να τροποποιηθεί ο κατάλογος των εγκεκριμένων εγκαταστάσεων και σκαφών-εργοστασίων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Β της απόφασης 93/436/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Απριλίου 1995.

Labels: 0
3
18
6